b'\n_START_ARTICLE_\nEug\xc3\xa8ne-Gabriel-Gervais-Laurent Tisserant\n_START_SECTION_\n\xc5\xbdivljenjepis\n_START_PARAGRAPH_\n4. avgusta 1907 je prejel duhovni\xc5\xa1ko posve\xc4\x8denje. Med prvo svetovno vojno je bil obve\xc5\xa1\xc4\x8devalni \xc4\x8dastnik v Francoski kopenski vojski._NEWLINE_15. junija 1936 je bil povzdignjen v kardinala in imenovan za kardinal-diakona Ss. Vito, Modesto e Crescenzia. 19. junija isto leto je bil imenovan za tajnika Kongregacije za vzhodne Cerkve. 25. junija 1937 je bil imenovan za naslovnega nad\xc5\xa1kofa Iconiuma in 25. julija istega leta je prejel \xc5\xa1kofovsko posve\xc4\x8denje._NEWLINE_13. decembra 1937 je bil imenovan za kardinal-duhovnika Ss. Vito, Modesto e Crescenzia in 11. decembra 1939 za S. Maria sopra Minerva._NEWLINE_18. februarja 1946 je bil imenovan za kardinal-\xc5\xa1kofa Porta e Santa Rufine in 13. januarja 1951 za Ostio. Istega dne je bil potrjen za dekana Kolegija kardinalov._NEWLINE_10. marca 1951 je bil imenovan za prefekta Kongregacije za ceremonije, 14. septembra 1957 za knji\xc5\xbeni\xc4\x8darja Vatikanske knji\xc5\xbenice ter arhivista Vatikanskih tajnih arhivov _NEWLINE_Leta 1961 je postal \xc4\x8dlan Acad\xc3\xa9mie fran\xc3\xa7aise._NEWLINE_17. novembra 1966 je bil imenovan za kardinal-\xc5\xa1kofa Porta e Santa Rufine. Leta 1967 se je upokojil s polo\xc5\xbeaja prefekta ceremonij, 27. marca 1971 pa iz polo\xc5\xbeaja arhivista in knji\xc5\xbeni\xc4\x8darja.'